section_heading: Neželjeni učinci
paragraph_text: Pri liječenju ramiprilom potreban je oprez u pacijenata s hiperstimuliranim reninsko-angiotenzinskim sustavom valja liječiti s osobitim oprezom. Stoga na početku liječenja ramiprilom valja često mjeriti krvni tlak sve dok se akutni pad krvnog tlaka više ne očekuje. Također oprez je potreban u bolesnika s teškom i posebice s malignom hipertenzijom sa srčanom insuficijencijom, kod teškog zatajenja srca, s izraženim smanjenjem protoka krvi u lijevoj klijetki, s izraženim smanjenjem protoka krvi bubrežne arterije te u bolesnika u kojih već postoji ili tek može nastati nedostatak vode ili soli, u bolesnika s teškom cirozom jetre s prisutnim edemima i/ili ascitesom. Češće mjerenje serumskog kalija potrebno je u bolesnika s oštećenom bubrežnom funkcijom. Zbog moguće redukcije bijelih krvnih stanica (leukopenije) valja nadzirati krvnu sliku.